section_heading: Kritike
paragraph_text: Peter Rainer iz Christian Science Monitora dao je filmu ocjenu "B+" i napisao "ono što je Alfred Hitchcock jednom rekao o trilerima može se primijeniti na vesterne: Što je jači negativac, bolji je i film. Prema toj mjeri, U 3:10 za Yumu je izvrstan." Uspoređujući obradu s pedeset godina starijim originalom, Rainer je napisao da je film "opsežniji od prethodnika i značajno izmijenjen u smislu završnice, ali u biti ista stara moralna priča." Rainer je rekao kako je "bljutavo sentimentalni odnos oca i sina najmanje uspješan aspekt filma." Dodao je, "Bale glumi kao da još igra preživjelog ratnog zarobljenika iz Bijega u zoru Wernera Herzoga" te da je "njegova hiperrealistična izvedba samo smetnja pokraj Croweova okretnog princa tame."<ref> Richard Schickel iz časopisa Time je rekao, "kad je film zabavan kao ovaj, počnete misliti da je ovaj nekad omiljeni žanr pred svojom renesansom." Schickel je rekao kako je film iz 1957. "bio, po mojem mišljenju, ne tako dobar kao što je mnogo ljudi mislilo" te je dodao da Crowe "nikad nije predvidljiv kad je u kadru i nikad nam ne dopušta samodopadnost dok ga gledamo." Schickel je napisao da redatelj Mangold "nikad ne gubi svoju jasnu narativnu djelotvornost." Rekao je kako usporedbe s Nepomirljivima nisu tako prikladne" jer "Mangold ne nudi crnilo i apsurdnost" tog filma. "Film je bliži vesternima Anthonyja Manna iz pedesetih - pravilno raspoređen, djelotvorne brzine, pun svježe prikazanih sukoba koji se približavaju mračnoj strani, ali je nikad u potpunosti ne prigrle", zaključio je Schickel.<ref>